cyanic-selkie/wikianc huggingface dataset:
Protestantske tsjerke (Muntendam)
Oargel
Yn 1863 waard de opdracht jûn oan Petrus van Oeckelen om in nij oargel te bouwen. It oargel waard troch Bakker & Timmenga yn 2004 restaurearre en werom brocht yn de oarspronklike steat. Ek de oargelkas is yn it ramt fan dy restauraasje werom brocht yn de oarspronklike kleuren swart en goud.
Ropta Boys
Ropta Boys is de fuotbalklup foar Easternijtsjerk, Mitselwier, Nijewier, Nes en omkriten en spilet op Sportpark De Fiver yn Easternijtsjerk. De klup is oprjochte op 16 septimber 1965 en omdat hja de kleuren lyk hâlde woe as de besteande kuorbalklub waard it yn in grien-giel himd, swarte broek en giele sokken.
It earste alvetal spilet yn de Tredde klasse sneon (2020/21).
Redcar
Redcar is in kustplak yn it distrikt Redcar en Cleveland, yn it Ingelske seremoanjeel greefskip Noard Yorkshire.
Redcar wie oarspronklik in fiskersplak, al neamd yn de iere 14e iuw, dat hannele mei de oanswettende merkstêd Coatham. Oant mids 19e iuw wie it in sub-parish fan Marske-by-the-Sea. Yn dy tiid makke Redcar ek opgong as in toeristebestimming. Mei de iepening fan it spoar fan Middlesbrough nei Redcar yn 1846, waard Redcar in pleisterplak foar de Fiktoarjaanske toerist. Lykwols begûn Redcar's groei earst goed doe't yn 1850 izererts fûn waard yn de regio Eston yn de Cleveland Hills en de stielyndustry him dêr ûntjaan koe. thumb|left|250px|Stielfabryk yn Redcar
Swimmen op de Olympyske Simmerspullen 2000
200px|thumb|right|It Olympyske Swimbad fan Sydney De Olympyske Simmerspullen 2000, ek wol de XXVIIe Olympiade neamd, waarden yn 2000 hâlden yn de Australyske stêd Sydney. It swimmen waard hâlden yn it Sydney International Aquatic Centre.
1500 m Frije Slach
{| width=100%
Medaljespegel
De top tsien fan lannen dy't by it swimmen medaljes wûn ha tidens de Olympyske Simmerspullen fan 2000.
Wiglek
Wiglek, eins wierskynlik Wihtlæg en ek stavere of beneamd as Whitlæg, Wighlek, Wiglecus, Witlac en Viglek, is in legindaryske kening fan it Germaanske folk fan 'e Angelen (út noardlik Dútslân). Hy wurdt, ûnder de namme Vigletus, ek neamd as kening fan Denemark, te witten yn 'e Gesta Danorum fan Saxo Grammatikus, mar dat berêst foar 't neist op in misferstân.
Kening fan 'e Angelen
Yn 'e geneälogyen fan 'e Angelsaksyske keningen wurdt Wiglek beskreaun as in ôfstammeling fan 'e god Woden, dy't yn it Frysk Weda hjit. Dy syn soan Weothulgeot soe neffens de geneälogy yn 'e Angelske kolleksje nammentlik de stamfaar wêze fan it Keninklik Hûs fan Mersia en de heit fan Wiglek. Neffens de Historia Britonum wie Weothulgeot de heit fan Weaga, dy't de heit fan Wiglek wie. De beide ferzjes fan deselde geneälogy dy't yn 'e Angelsaksyske Kronyk opnommen binne, neame lykwols noch Weothulgeot, noch Weaga, en tsjutte Wiglek sels oan as de soan fan Woden. Yn alle ferzjes is Wiglek de heit fan Wermund, dy't wer de heit wie fan Offa fan Angeln, dy't neffens it Aldingelske gedicht Widsith hearske oer de Angelen op it Jeropeeske fêstelân.
Kening fan Denemark
Neffens de tolfde-iuwske Gesta Danorum ('Dieden fan de Denen') soe Wiglek de opfolger west hawwe fan 'e Deenske kening Roarik Slyngebond (Hrærekr Slöngvanbaugi). Hy naam de mem fan Amlet (dy't letter troch Shakespeare ferivige wurde soe as Hamlet) al har besit ôf en beklage him oer de dieden fan Amlet, dy't kening fan Jutlân wie. Amlet bea him lykwols mear rykdommen oan om in fermoedsoening ta stân te bringen. Ynstee sette Wiglek Fiallar ôf, de hearsker fan Skania (dy't him weromloek yn Undensakre), en teach dêrnei mei de legers fan it eilân Seelân en fan Skania op tsjin Amlet. Yn 'e dêropfolgjende fjildslach kaam Amlet te sneuveljen, en syn widdo Hermutrude joech harsels oan Wiglek oer as oarlochsbút. Wiglek stoar oan sykte en waard opfolge troch syn soan Wermund, dy't letter wer opfolge waard troch syn soan Uffo (Offa).
De Amerikaanske histoarikus en ekspêr op it mêd fan 'e Midsiuwen Kemp Malone wol hawwe dat dit hiele ferhaal berêst op in gearraning fan 'e Gautyske kening Wiglaf (de Gauten wiene in folk dat súdlik Sweden bewenne) en de Angelske kening Wiglek.
Linge (rivier)
De Linge is in 108 km lange rivier dy 't yn de Betuwe fan Doornenburg oant Gorkum streamt. De namme betsjut yn it Aldnederlânsk it lange wetter. Grutte parten fan de Linge binne net befarber foar motorisearre skippen. De gemeente Lingewaard ûntlient har namme oan de Linge.
Omgong fan Frankryk 1957
De 44ste edysje fan de Omgong fan Frankryk waard hâlden fan 27 juny oant en mei 20 july 1957.
Startplak
De start wie yn Nantes, in havenstêd yn it westen fan Frankryk, dêr't oan de súdrâne fan Bretanje de rivieren Erdre en Sèvre útrinne yn de Loire, op hast 60 km fan de see.
List fan planetoïden 6201-6300
Dit is in list fan planetoïden 6201-6300.
Roeien op de Olympyske Simmerspullen 2000
200px|thumb|right|Brêge oer it wetter fan de Sydney International Regatta Centre De Olympyske Simmerspullen 2000, ek wol de XXVIIe Olympiade neamd, waarden yn 2000 hâlden yn de Australyske stêd Sydney. It roeien hie plak yn yn it Sydney International Regatta Centre.
Medaljespegel
De top tsien fan lannen dy't by it roeien medaljes wûn ha tidens de Olympyske Simmerspullen 2000.
Ernst fan Donia
Neidat syn heit it amt oerjûn hie, waard hy yn maart 1616 grytman fan Ljouwerteradiel. Yn 1617 en 1619 komt hy foar as lid fan de Steaten fan Fryslân. By de begraffenis fan de steedhâlder Willem Loadewyk fan Nassau folge er it lyk as folmacht op de lândei foar Eastergoa. Fierder wie er kommitearde fan de Admiraliteit yn Hollân en hy skynt yn 1634 ferstoarn te wêzen.
Betuwerûte
De Betuwerûte (faak troch sjoernalisten de Betuweline neamd, wat betizing opsmite kin mei de spoarline Elst - Doardt) is in 160 kilometer lange Nederlânske frachtspoarline fan de Maasvlakte by Rotterdam nei de grins mei Dútslân, in pear kilometer foarby Zevenaar. Sa'n 108 kilometer tusken Kijfhoek en Zevenaar is nij oanlein, de rest fan de Betuwerûte bestiet út de Havenspoarline yn Rotterdam en de lêste 3,4 kilometer foar de Dútske grins út de Rhijnspoarwei. De Betuwerûte is yn gebrûk naam yn 2007 en waard fan dat stuit ôf beheard troch Keyrail. Op 1 july 2015 gie it behear oer nei ProRail. De line wurdt troch ferskate spoarweimaatskippijen brûkt.
It beslútfoarmingstrajekt en de bou hie te meitsjen mei grutte fertraging en folle hegere kosten as yn it earst rûze wie. De line heart ta de saneamde grutte ynfrastrukturele projekten en is dêrfan mei syn totale kostepost fan € 4,7 miljard (priisspeil 2005, eks. BTW) fierwei it grutste en djoerste dat de Nederlânske oerheid ea ûndernaam hat. Ynearsten waard yn 1988 útgien fan in totale kostepost fan 750 miljoen gûne (4e nota romtlike oardering). Neigeraden dat de beslútfoarming en tiid foardere, giene ek de te ferwachte kosten omheech. De bou fan de line en de oerskrieding fan it yn 1995 fêststelde budzjet fan goed 2,5 miljard gûne (= 1,1 miljard euro) laten ta grutte ferdieldheid yn polityk en befolking, en ta ûndersiken troch de Algemiene Rekkenkeamer, dy't him benammen skerp útliet oer de beslútfoarming en de kostebehearsking.
Namme
De line rint foar in grut part fan it trasee troch de Betuwe, parallel oan de A15 en de folle âldere Betuweline de spoarline fan Elst nei Doardt. De nije line krige dêrom fan it Ministearje fan Ferkear en Wettersteat de namme Betuwerûte. Yn de oanfanklike plannen wie der sprake fan dat de âlde Betuweline yn de nije Betuwerûte opnaam wurde soe, wat úteinlik nei protesten fan de omwenners fan de Betuweline net bard is.
Trajekt
Fan Kijfhoek ôf rint de line fierder yn eastlike rjochting en passearret de rivier de Noard fia de Sophiaspoartunnel. De line komt boppegrûnsk oant de passaazje fan de rivier de Giessen mei de Spoartunnel Giessen. De line giet dan boppegrûnsk fierder lâns ûnder mear Gorkum, Tiel en Elst. De rûte ferrint foar mear as trijekwart fan de totale lingte bondele mei de rekonstruearre sneldyk A15.
Troch in tunnel krúst de line by Angeren it Pannerdensch Kanaal om op't lêst, krekt efter Zevenaar, fia de besteande ferbining Arnhim-Emmerich oan te sluten op it Dútske spoarweinet.
Chad Hedrick
Chad Hedrick (Spring, Teksas, 17 april 1977) is in earder Amerikaansk reedrider.
Hy die seis kear mei oan it Wrâldkampioenskip allround en twa kear oan de Olympyske Winterspullen (yn 2006 en 2010). Hy waard by dy kampioenskippen ien kear wrâldkampioen en ien kear Olympyske kampioen. Nei de spullen fan 2010 hold Hedrick op mei it reedriden op heech nivo.
Oscar Zijlstra
Oscar Zijlstra (Ljouwert, 31 jannewaris 1952) is de ferneamde keeper fan de Ljouwerter proffuotbalklub SC Cambuur. Hy is benammen bekend wurden troch syn iene goal tsjin Willem II yn it seizoen 1985-1986.
Oscar Zijlstra fuotballe foar syn Cambuurtiid by LVV Friesland yn Ljouwert en wie fan berop slachter.
Keppeling om utens
De goal fan Oscar Zijlstra op youtube
De Pôle
De Pôle is in buorskip yn de gemeente Súdwest-Fryslân, foarhinne Wymbritseradiel, yn 'e himrik fan Skearnegoutum. De Pôle leit noardlik fan Snits (krekt noardlik fan 'e âlde gemeentegrins fan Wymbrits mei Snits) westlik fan Skearnegoutum, oan 'e westkant fan it spoar fan Ljouwert nei Starum, oan de Sint Martensdyk.
Kill Bill: Volume 1
Kill Bill: Volume 1 is in Amerikaanske splatterfilmeftige neo-noir-aksjefilm út 2003 ûnder rezjy fan Quentin Tarantino. De haadrol waard spile troch Uma Thurman, dy't ûnderstipe waard troch Lucy Liu, Sonny Chiba, Vivica A. Fox en Chiaki Kuriyama yn 'e wichtichste byrollen. De titel betsjut "Deadzje Bill: Diel 1". It ferhaal, dat op non-lineêre wize ferteld wurdt, giet oer in breid dy't wraak swart op in team hiermoardners en harren lieder Bill, nei't dyselden alle oanwêzigen op har trouwerij útmoardzje en har en har ûnberne poppe deadwaan wolle. It spoar liedt nei Japan, dêr't se it yn Tokio opnimme moat tsjin 'e yakuza, de Japanske maffia.
Tarantino makke Kill Bill as in hommaazje oan fjochtsportsinema, samoeraifilms, blaxploitation en spagettywesterns. De film befettet in animesegmint en inkele swart-wytsegminten, en de dialooch is foar in oansjenlik part yn it Japansk. Kill Bill: Volume 1 wie it earste part fan in duology. De beide films waarden oarspronklik pland as ien produksje, mar om't de resultearjende film dan in spyldoer fan mear as fjouwer oeren hawwe soe, waard er opspjalte yn twa dielen. It ôfslutende diel, Kill Bill: Volume 2, ferskynde yn 2004. Kill Bill: Volume 1 krige fan 'e filmkritisy oer it algemien positive resinsjes. De film wie in kommersjeel súkses yn 'e bioskopen en wûn twa Saturn Awards en twa Empire Awards.
Plot
In frou dy't op alle dagen rint en klaaid is yn in breidsjurk, leit swierferwûne op 'e flier fan in kapel yn El Paso (Teksas), nei't se oanfallen en lange tiid slim mishannele is troch in team fan hiermoardners. Har namme wurdt yn 'e dialooch fuortpipe, sadat se inkeld bekend wurdt as 'de Breid'. Se seit tsjin 'e lieder fan it team, Bill, dat de poppe sines is, krekt foar't er har yn 'e holle sjit.
Fjouwer en in heal jier letter is de Breid, dy't de oanfal blykber oerlibbe hat, út op wraak. Hja hat ien fan 'e moardners, Vernita Green, byneamd "Koperkop", opspoard yn in bûtenwyk fan Los Angeles, dêr't se ûnderwilens mei in dokter troud is en in gesin stifte hat. It docht bliken dat de froulju inoar goed kenne, mei't se allebeide lid wiene fan 'e Deadlike Njirren, in hiermoardnersteam dat no opheft is. De froulju begjinne in messegefjocht yn 'e wenkeamer, dy't al rillegau hielendal yn pún leit, mar se wurde ûnderbrutsen as Vernita har fjouwerjierrige dochterke Nikki thús komt fan skoalle. De Breid giet akkoart mei it fersyk fan Vernita om dit net foar de eagen fan har dochter te dwaan, en de froulju prate ôf om harren skeel dy jûns nei tsjuster te besljochtsjen. Mar as Vernita in pistoal foar 't ljocht hellet dat se yn in doaze cornflakes ferburgen hie en op ferriedlike wize besiket de Breid dea te sjitten, smyt de Breid har mês, dat Vernita yn it boarst treft, dat se it bestjert. Nikki is tsjûge fan 'e dea fan har mem. De Breid biedt it jonge famke har ûntskuldigings oan en seit dat it Nikki frij stiet om, as se skielk grut is, har (de Breid) op te sykjen om te besykjen en nim wraak.
Fjouwer en in heal jier earder ûndersykje Texas Ranger Earl McGraw en syn soan Edgar, dy't ek Texas Ranger is, in massamoard yn in troukapel yn El Paso. Dêr binne njoggen minsken deasketten, ûnder wa de brêgeman, de predikant en de oargelist. De breid, dy't swier is, hawwe de moardners foar har dea lange tiid mishannele. Wylst McGraw har stoflik omskot ûndersiket, merkt er dat se noch sykhellet. Se wurdt halje-trawalje oerbrocht nei it sikehûs, dêr't fêststeld wurdt dat se yndie noch libbet, mar yn koma rekke is.
Net folle letter wurdt de komateuze Breid yn it sikehûs opsocht troch Elle Driver, byneamd "Kalifornyske Keningsslange", in lid fan 'e Deadlike Njirren. Dyselde risselwearret om har te fergiftigjen fia har ynfús. Op it alderlêste stuit wurdt se lykwols opskille troch Bill, dy't har oarderet om 'e misje ôf te brekken. Hy wol de Breid dea hawwe, en as se ea wekker wurdt út har koma sil er dêrta stappen ûndernimme, mar it fergiftigjen fan in komateuze pasjint beskôget er as earleas. Mei tsjinnichheid leit Elle, dy't de Breid hatet, har by it befel fan Bill del.
Fjouwer jier letter wurdt de Breid op in nacht hommels út har koma wekker. Se hat gjin aan fan hoefolle tiid oft der ferstrutsen is, en merkt sadwaande mei ôfgriis dat se net mear swier is. Se hat net lang tiid foar har fertriet, mei't ien fan 'e manlike ferpleechkundigen yn 'e soarchynstelling dêr't se leit, in Buck, de lichems fan froulike komapasjinten blykt te ferkeapjen foar seks. Hy komt mei in nije klant de keamer fan 'e Breid binnen, dy't beart dat se noch yn koma leit. Letter, as Buck de klant mei har allinnich litten hat, fermoardet se de klant. As Buck in skoft letter weromkomt, makket se him ek dea. Mei't har skonken har net drage wolle, ûntkomt se yn in rolstoel nei de parkearkelder, dêr't se Buck syn auto stelt en harsels troch poere wilskrêft it begjin fan rinnen wer bybringt.
De Breid nimt har foar om Bill en de oare Deadlike Njirren te deazjen. As har earste doelwyt kiest se O-Ren Ishii út, byneamd "Wettermokkasin", dy't harsels mei stipe fan Bill ûnderwilens omheech klaud hat ta lieder fan 'e yakuza (de Japanske maffia) yn Tokio. Yn 'e foarm fan in anime wurdt it eftergrûnferhaal fan O-Ren ferteld. Hja is de dochter fan in Amerikaanske soldaat fan etnysk Sineesk komôf dy't legere wie op in legerbasis yn Japan, en in Japanske frou. Har âlden waarden foar har eagen fermoarde troch de yakuza doe't se in jier as seis wie. Tsjin 'e tiid dat se alve jier wie, naam se wraak op 'e yakuzabaas dy't ferantwurdlik wie foar de dea fan har âlden troch him mei in katana (in Japansk swurd) fan kant te meitsjen. Inkele jierren letter wie se de bêst oanskreaune hiermoardner fan Japan.
De Breid reizget nei Okinawa, yn 'e Rjûkjû-eilannen fan súdlik Japan, dêr't se fan 'e legindaryske wapensmid Hattori Hanzō in katana hawwe wol. Hanzō is lykwols al in fearnsiuw lyn opholden mei syn wurk en hat in eed dien dat er nea wer in swurd meitsje sil. As er foar it ferstân kriget dat har doelwyt syn eardere learling Bill is, brekt er syn eed en lûkt er in moanne út om syn bêste swurd ea foar har te meitsjen. De Breid brûkt dy tiid troch harsels sûnder ophâlden yn it gebrûk fan in katana te oefenjen.
Nei't se har katana ûntfongen hat, reizget de Breid fan Okinawa nei Tokio, dêr't se O-Ren Ishii mei har entoeraazje folget nei in restaurant, it Hûs fan 'e Blauwe Blêden. Se kundiget har oanwêzigens oan troch Sophie Fatale, de Frânsk-Japanske abbekate en freondinne fan O-Ren, in earm ôf te houwen. Dêrnei ferslacht se de Crazy 88, O-Ren har legerke fan swurdfjochters, by in lang gefjocht yn it restaurant, en teffens har psychopatyske, yn in skoalfamkesunifoarm klaaide, 17-jierrige liifwacht Gogo Yubari. Uteinlik is inkeld O-Ren sels noch oer, mei wa't de Breid in duël útfjochtet yn 'e nachtlike, mei snie oerdutsen Japanske tún fan it restaurant. Op langelêst wurdt se O-Ren oermânsk, en slacht se har mei har katana it boppeste stik fan 'e holle ôf.
Nei't se Sophie Fatale martele hat foar ynformaasje oer Bill en de oare Deadlike Njirren, lit se har yn libben by wize fan drigemint. Bill fynt Sophie yn it sikehûs, en freget har oft de Breid wol wit dat har bern noch libbet.
Produksje
Kill Bill: Volume 1 waard regissearre troch Quentin Tarantino nei in senario fan himsels op basis fan in idee dat neffens de ôftiteling fan 'e film fan "Q & U" kaam. Dat is in ôfkoarting foar "Quentin" (Tarantino) en "Uma" (Thurman). Tarantino betocht nammentlik it personaazje fan 'e Breid doe't er yn 1994 de film Pulp Fiction makke, mei Uma Thurman yn ien fan 'e haadrollen. Yn 2000 en 2001, doe't er yn New York wenne, bestege er oardel jier oan it skriuwen fan it senario foar Kill Bill, wylst er tagelyk in protte tiid trochbrocht mei Thurman en har nijberne dochterke Maya.
Tarantino makke Kill Bill as in splatterfilmeftige hommaazje oan fjochtsportsinema, samoeraifilms, blaxploitation en spagettywesterns. Oarspronklik wie it de bedoeling dat it ien film wurde moast, mar om't de resultearjende film dan in spyldoer fan mear as fjouwer oeren hawwe soe, waard er opspjalten yn in duology. As produsint wie Lawrence Bender by it projekt belutsen foar de filmstudio A Band Apart. De film befettet in animesegmint fan 71/2 minút oer it eftergrûnferhaal fan O-Ren Ishii, mei as titel Chapter 3: The Origin of O-Ren, dat makke waard troch tekenfilmstudio Production I.G., mei Kazuto Nakazawa as regisseur. Teffens omfettet de film inkele swart-wytsegminten. Foar Kill Bill: Volume 1 wie in budget beskikber fan $30 miljoen. De kamerarezjy wie yn 'e hannen fan Robert Richardson, en de filmmuzyk waard fersoarge troch RZA.
Opnamen
De opnamen foar Kill Bill: Volume 1 en Kill Bill: Volume 2 fûnen efterinoaroan plak yn in perioade fan 155 dagen. Volume 1 waard opnommen yn Los Angeles (Kalifornje), Austin (Teksas), Peking (Sina) en Tokio (Japan). Hoewol't de sênes yn 'e film op non-lineêre wize presintearre wurde (dus net op gronologyske folchoarder), waarden se wól op folchoarder filme. De opnamen foar de klimaktyske gefjochtssêne yn it Hûs fan 'e Blauwe Blêden duorren acht wiken, hoewol't der mar twa wiken foar pland wiene.
Distribúsje
De distribúsje fan Kill Bill: Volume 1 waard fersoarge troch Miramax Films. De film gie op 10 oktober 2003 yn 'e Amerikaanske bioskopen yn premiêre. It byhearrende soundtrackalbum ferskynde op 23 septimber 2003 by platemaatskippijen Maverik Records en Warner Bros. Records. Kill Bill: Volume 1 waard op 13 april 2004 útbrocht as VHS-keapfideo en op dvd en kaam op 9 septimber 2008 út op blu-ray.
Untfangst
Op 'e webside Rotten Tomatoes, dy't resinsjes sammelet, hat Kill Bill: Volume 1 in heech goedkarringspersintaazje fan 85%, basearre op 237 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Tajûn, [de film] is net folle mear as in kreas makke wraakskriller, mar dan wol ien dy't profitearret fan in alderraarst ynvintyf oerskot oan styl." Op Metacritic, de wichtichste konkurrint fan Rotten Tomatoes, behellet Kill Bill: Volume 1 in goedkarringspersintaazje fan 69%, basearre op 43 resinsjes.
Roel Slofstra
Roel Iete Slofstra (Zwartemeer, 19 febrewaris 1939) is in trûbadoer en wennet yn Rie.
Libben
As soan fan Jan Slofstra begûn er in stúdzje oan de Keninklike Akademy foar Byldzjende Keunsten. Letter studearre er oan it Keninklik Konservatorium yn Den Haach. Yn 1969 kaam hy nei Fryslân om te wenjen en begûn in karriêre as Fryske trûbadoer. Hy begeliedet himsels en lit him ûnder oare troch Wilco Tukker op gitaar begeliede. Roel Slofstra trede net allinnich op yn Nederlân mar ek yn Dútslân en Belgje. Dêrby wurke hy ek gear mei de Flaamske groep 't Kliekske. Slofstra brûkt in soad teksten fan dichters (û.o. Fedde Schurer, Sybe Krol, Baukje Wytsma en David Hartsema) en folksferskes. De muzyk fan syn lieten is ûnder mear makke troch Louise Godin, Jan Slofstra en himsels. "Oer-Trûbadoer" Roel Slofstra song ek tegearre mei Maaike de Wilde.
Tekstbondel
Yn de bondel Alter ego, Lieten (2007) steane de teksten fan synn lêste twa cd’s, dy't er sels skreaun hat. De teksten fan it album Poste restante (2000) gean foaral oer de leafde en meast oer de leafste dy't yn de steek litten wurdt. Op Wis en wrachtich (2006) stean lietsjes oer de dea fan syn mem (Ofskie), de âlde Frânske adel (Compiègne), oer de renovaasje fan syn hûs (De luchter), syn kollega Piter Wilkens (in sekere Piter W.), syn hûn (Pelle) en skerpe teksten oer de amtnarij nei de Twadde Wrâldkriich (Bryk jild) en syn grifformearde jeugd (De koepeltsjerke en Kryst).
Yn 2008 ferskynde de poëzijbondel Alter Ego mei lietteksten en gedichten.
Tbilisi
thumb|250px|right|Utsjoch oer Tbilisi fanôf it plak fan de David-Tsjerke, ± 1907-1915.
Kill Bill: Volume 1
Opbringst
Kill Bill: Volume 1 brocht yn 'e bioskopen yn 'e Feriene Steaten en Kanada $70,0 miljoen op, en yn alle oare lannen en territoaria $110,9 miljoen. Wrâldwiid kaam de opbringst dêrmei út op 180,9 miljoen. Ofset tsjin it budget fan $30 miljoen betsjut dat in winst fan $150,9 miljoen, hoewol't dêr de marketingkosten noch wol ôf moatte.
Tbilisi
Tbilisi, histoarysk ek Tiflis (Georgysk: თბილისი), is de haadstêd fan Georgje. Eartiids stie de stêd bekind ûnder de (Turkske) namme Tyflis. De stêd beslacht in oerflak fan 350 km² en der wenje sa'n 1,4 miljoen minsken.
Kill Bill: Volume 1
Prizen
Foar har rol as de Breid yn Kill Bill: Volume 1 waard aktrise Uma Thurman yn 2004 by de Golden Globes nominearre foar de priis yn 'e kategory bêste aktrise. By de Oscars waard de film straal negearre, mar by de BAFTA's, de wichtichste Britske filmprizen, waard Kill Bill: Volume 1 nominearre yn 5 kategoryen: bêste aktrise (Uma Thurman), bêste filmmuzyk, bêste filmmontaazje, bêste lûd en bêste fisuele effekten.
By de Saturn Awards waard Kill Bill: Volume 1 nominearre foar 7 prizen, wêrûnder bêste regisseur, bêste byrol fan in akteur (Sonny Chiba), bêste byrol fan in aktrise (Lucy Liu), bêste senario en bêste "sjenregesicht fan 'e takomst" (Chiaki Kuriyama). De film wûn 2 Saturn Awards, foar bêste aksje/aventoerefilm en foar bêste aktrise (Uma Thurman). By de Satellite Awards wûn de film gjin prizen, mar waard er wol nominearre yn 4 kategoryen: bêste orizjinele senario, bêste lûd, bêste artdirection/produksje-ûntwerp en bêste fisuele effekten.
Tbilisi
Skiednis
Sûnt de 4de iuw foar Kristus is der minsklike bewenning op de lokaasje fan Tbilisi oan de rivier de Koera (Georgysk: Mtkvari). Yn de 5e iuw stifte kening Fachtang I Gorgazaly (452-502) Tbilisi. Neffens in leginde skeat de kening in pylk mei syn bôge en waard de stêd stifte op it plak dêr't de pylk delkaam. Tbilisi hat gauris beset west troch útlânske grutmachten lykas de Perzen, de Turken en de Arabieren. Yn 1122 feroveret de Georgyske kening David de Bouwer nei swiere gefjochten de stêd. Hy ferhuzet syn residinsje fan Kuta'isy nei Tbilisi en makket dêrfan de haadstêd. Fan 1783 ôf wurdt Tbilisi ferskate kearen ferneatige troch de Perzen. Yn 1801 anneksearret Ruslân de stêd. Nei de Russyske revolúsje wurdt it de haadstêd fan in ûnôfhinklik Georgje fan 1918 oant en mei 1921. Dan falt it Reade Leger de stêd binnen en wurdt it de haadstêd fan de Transkaukasyske Federaasje en letter fan de Sowjet Republyk Georgje. Yn 1991 waard Tbilisi haadstêd fan in ûnôfhinklik Georgje.
Kill Bill: Volume 1
Prizen
By de Britske Empire Awards waard Kill Bill: Volume 1 nominearre yn 4 kategoryen, wêrûnder bêste film en Sony Ericsson Sêne fan it Jier. De film wûn 2 Empire Awards, foar bêste regisseur en bêste aktrise (Uma Thurman). Kill Bill: Volume 1 wûn fierders ek trije MTV Movie Awards, foar bêste froulike aktearprestaasje (Uma Thurman), bêste smjunt (Lucy Liu) en bêste gefjocht (de Breid tsjin Gogo Yubari).
Tbilisi
Gebouwen
Op de hegere plakken yn de stêd steane faak âlde tsjerken. De kommunisten hawwe ek in pear grutte gebouwen achterlitten lykas in tal unversiteits- en kultuergebouwen. Fanút de stêd binne hast altyd ien fan, of beide, 'paadwizende' bouwurken te sjen: de telefyzje-útstjoermêst en it stânbyld fan de 'Mem fan Kartly'.
Nille fan Waterloo
thumb|right|200px|Nille fan Waterloo thumb|left|200px|Keningsleane De Nille fan Waterloo is in monumint út 1815 yn Baarn by Soestdyk, ûntwurpen troch de arsjitekt Abraham van der Hart. De obelisk fan 37 meter heech stiet oan de wei tusken Soest en Baarn en oan de ein fan de Keningsleane oan de râne fan de Baarnske Bosk. Prins Willem III liet dizze leane oanlizze om 1674 hinne. Ut paleis Soestdyk wei koe er sa de nille stean sjen. It monumint wurdt de 'Baarnse Naald' neamd en is eigendom fan de Steat (Ryksgebouwetsjinst). Earder stienen der ek twa kanonnen by de obelisk opsteld.
Wettertuorren yn Fryslân
Yn Fryslân binne trettjin wettertuorren boud op it fêste lân en fjouwer heechreservoirs op de Waadeilannen yn in perioade fan santich jier.
Nille fan Waterloo
De Nille fan Waterloo waard oprjochte ta eare fan Willem Freark, prins fan Oranje, de lettere kening Willem II. Hy sloech yn 1815 as earste de oanfal fan de Frânsen by Brussel (Quatre Bras) ôf, en hâlde sa lang stân dat de alliearden ûnder lieding fan de Ingelske oerbefelhawwer Wellington op tiid kamen om de Frânske keizer Napoleon yn de Slach by Waterloo te ferslaan.
Oan de iene kant fan it monumint stiet 1815 yn Arabyske sifers, oan de oare kant stiet it yn Romeinske sifers. As tekst stiet der yn it Nederlânsk, Ingelsk, Frânsk en Latyn te lêzen: ''Ter ere van Willem Frederik George Lodewijk, Prins van Oranje, 16 juni 1815, die de aanval wederstond van de Frânsen bij Quatre Bras en zo de overwinning voorbereidde bij Waterloo, waardoor Neerlands onafhankelijkheid bleef bestaan. Het dankbare Vaderland.''
Wettertoer fan Soest
De Wettertoer fan Soest is boud yn 1931. De wettertoer hat de status ryksmonumint.
Margryt Poortstra
thumb|right|260px|Margryt Poortstra Margryt Poortstra (Harns, 18 maaie 1953) is in Fryske skriuwster dy't twa Rely Jorritsmaprizen wûn hat foar poëzij en ferhalen. Hja debutearre yn 1975 mei in roman. Poortstra skriuwt ûnder oare foar de KFFB.
Wettertuorren yn Fryslân
Skiednis
De earste wettertoer yn Fryslân waard yn Ljouwert yn 1888 boud oan de Skrâns/Suderplein. De neikommende wettertuorren waarden boud yn Snits en It Hearrenfean. Wettertuorren wiene in part fan it wetterliedingnet. De wetterliedingbedriuwen wiene yn hannen fan partikulieren. Nei útstellen ta in provinsjale wetterliedingfoarsjenning waard yn 1921 it wetterliedingbedriuw fan Ljouwert troch de gemeente oernaam. In jier letter gie die al wêr op yn de troch in oantal gemeenten oprjochte Intercommunale Waterleiding Gebied Leeuwarden (IWGL). Dit waard letter de Waterleiding Friesland. Yn de jierren dêrnei waarden der in tal wettertuorren oan it wetterliedingnet taheakke. Yn 1955 giene de wetterliedingbedriuwen fan Ljouwert en It Hearrenfean byinoar. Ein jierren ’50 waarden de lêste wettertuorren boud. Der waard nammentlik in ekonomyske kar makke oft der in wettertoer, as in wetterkelder mei pompsysteem komme moast. De bou fan in wettertoer yn Kollum gie net troch. De tiid fan de bou fan wettertuorren yn Fryslân wie dêrmei foarby. Trochdat de tuorren harren funksje fan wettertoer ferlearen folge de delgong. Guon binne sloopt, lykas de toer yn Ljouwert op de Skrâns (1972), It Hearrenfean (1982) en Hârns (1990). Oaren binne restaurearre en falle ûnder monumintesoarch. Ek in pear hawwe in nije bestimming krige en binne omboud ta wenning as kantoar.
Wettertoer fan Soest
De wettertoer hat in hichte fan 23,7 meter en hat ien wetterreservoir fan 200 m³. It reservoir sit yn it silinderfoarmige boppeste gedielte en hat in ynwindige diameter fan 6 meter.
Wettertuorren yn Fryslân
Skiednis
De wetterfoarsjenning op de Fryske Waadeilannen Skiermûntseach (1950), Flylân (1952), Skylge (1958) en It Amelân (1961) ferge in oare oanpak. Op Skier, mei twa fjoertuorren, waard de oerstallige fjoertoer omboud ta wettertoer. Op de oare eilannen waarden de wetterreservoirs op hege dunen boud.
Wettertoer fan Soest
Yn 1984 waard de toer bûten gebrûk steld en is yn 1993 ferboud ta wenhûs. Doe binne der njoggen wenlagen makke ynklusyf in dakterras. Ek is doe it stielwetterreservoir weihelle mei útsûndering fan de boaiem.
Ein 2006 hat de hear Walter Juijn, winner fan de Wettertoerpriis 2004, syn wettertoer ferkocht. De toer foldie oan syn winsken, mar hy soe graach tsjin legere wenlêsten wenje wolle.
Wettertuorren yn Fryslân
Arsjitektuer
De earste wettertuorren yn Fryslân wiene ek de earste wettertuorren yn Nederlân mei in Intze-reservoir. Inkele wettertuorren binne ek troch Fryske arsjitekten as yngenieurs ûntwurpen: Hidde Petrus Nicolaas Halbertsma (1853-1929), Gerrit Halbertsma (1855-1928), Roelof Kuipers (1855-?) en C.J. Wierda. De tuorren fan Frjentsjer, Ljouwert (1925), Boalsert, Harns en Lippenhuzen binne ûntwurpen troch de kombinaasje fan de IWGL en de Bredasche Betonmaatschappij.
De tuorren fan It Hearrenfean wie suver gelyk oan de wettertoer fan Barendrecht fan 1912 (beide ûntwurpen troch Roelof Kuipers). De wettertuorren fan Akkrum en Sint Jabik fan 1957 binne identyk (beide ûntwurpen troch A.P. Wesselman fan Helmond). Ek de tuorren fan Dokkum en Drachten, beide ûntwurpen troch J.J.M. Vegter (1906-1982), hawwe in protte fan mekoar.
De hichte fan de wettertuorren is trochinoar fjirtich meter. De ynhâld fan de wetterreservoirs ferskilt lykwols ferskriklik: It Hearrenfean hie mar 150 m3 en Drachten hie yn totaal 1500 m3. De tuorren fan Hârns, Lippenhuzen en Drachten hiene allegear twa wetterreservoirs.
Easterfeart
thumb|De Easterfeart oan de eastkant fan Hylpen Easterfeart (Hylpersk: Aesterfaart) is in feart yn de gemeente Súdwest-Fryslân, dy't fan Hylpen nei it easten rint en by de N359 oanslút op de Dyksfeart en de Nije Feart.
De namme Aesterfaart jildt sûnt 15 maart 2007 as de offisjele namme, as ferfanging foar de eardere offisjele namme Oude Oostervaart. Aest (sprek út as: aast) betsjut yn it Hylpersk: east.
De twaënheale kilometer lange Easterfeart is ornaris part fan de rûte fan de Alvestêdetocht.
Sjoch ek
thumb|Riders op de Easterfeart by de Alvestêdetocht fan 1954
Robur Harns
Robur Harns is fan de trije Harnzer klups de roomske fuotbalklup. 'Robur' is it Latynske wurd foar 'krêft'. De klup spilet op it sportkompleks oan de Fjouwerkantsdyk. De feriening is oprjochte op 18 maart 1921. It earste alvetal komt út yn de snein 4e klasse A fan de ôfdieling Noard. Der binne 5 senioaren alvetallen, ien damesteam en 9 jeugdalvetallen.
Herman Haga
thumb|Herman Haga Herman Haga (Aldeboarn, 24 jannewaris 1852 - Zeist, 11 septimber 1936) wie in Nederlânsk natuerkundige.
Haga studearre fan 1871 oant 1876 natuerkunde oan de Ryksuniversiteit Leien. Hy promovearre op it proefskrift Over de absorptie van stralende warmte door waterdamp by P.L. Rijke. Fan 1886 oant 1921 wie hy heechlearaar yn de natuarkunde oan de Ryksuniversiteit Grins, dêr't hy in natuerkunich laboratoarium bouwe liet. Hy die ûndersyk nei de elektryske spanning levere fan it Weston-normaalelemint - dat late ta de definysje fan de volt - en mei Cornelis Wind nei de ferstruïng fan röntgenstrieling oan kristalroasters, wêrmei't it weachkarakter fan dy strieling sjen litten waard. Haga wie ien fan de oprjochters fan de Nederlânske Natuerkundige Feriening.
Operaasje Market Garden
Operaasje Market Garden wie de koadenamme foar in allieard offensyf yn de Twadde Wrâldkriich. De operaasje spile him yn it tiidrek tusken 17 en 27 septimber 1944 ôf yn de Nederlânske provinsjes Noard-Brabân en Gelderlân (en foar in lyts part yn Dútslân). Doel fan it offensyf wie in flugge opmars yn it Tredde Ryk en de wichtichste wetterwegen en it Ruhrgebiet te befrijden fan de nazi's. It plan wie om mei parasjutisten yn it fijanlik gebiet de stêden en fral brêgen te feroverjen, wêrnei't de grûntroepen mei in snelle opmars troch de Dútske ferdigening nei Arnhim komme koenen. Dútslân soe dan foar de kryst fan 1944 ferslein wêze. Nei de operaasje analisearre Eisenhower dat de operaasje „foar 50 persint slagge wie“: De alliearden ferskoden de frontliny wol fan Belgje nei Nijmegen, mar it doel, om om de ferdigeningsliny's fan de Dútsers hinne te kommen nei Arnhim ta, slagge net. It ûnferwachte ferset fan de Dútsers yn Arnhim makke it net mooglik om de Rynbrêge te feroverjen. De alliearden moasten troch grutte materiële ferliezen, ferwûne en deade soldaten weromlûke.
Ferrin
Operaasje Market Garden begûn op 17 septimber 1944. De 101 UAirborne difyzje fleach de súdlike rûte, de 82 Airborne difyzje en de Earste Britske loftlâningsdifyzje fleagen de noardlike rûte. As begelieding fleagen 371 Spitfires, Tempest en Mosquitos mei. Op de súdlike rûte fleagen 548 P-47 Thunderbolts, Lightnings en Mustangs mei de transportfleantugen mei. Foar de wissichheid waard it Dútske loftdoelgeskut oanfallen troch 212 Thunderbolts. Tagelyk bombardearren 48 B-25 Mitchells en 24 Bostons militêre ynstallaasjes by Nijmegen, Deelen, Ede en Kleve. Op de earste dei wie der hast gjin Dútsk ferset, allinnich by Eindhoven kaam de Luftwaffe yn aksje. thumb|left|250px|Plan fan oanfal. Op 18 septimber waard Einhoven troch de 101 Airborne difyzje befrijd. It Dútske tsjinoffensyf begûn ek op dizze dei. By Son begjinne de alliearden mei it bouwen fan in Baileybrêge en op 19 septimber is de brêge klear. Oant en mei Grave wienen alle brêgen beset mar yn Nijmegen stûke de alliearde opmars. Yn Arnhim slagge it de Britten net op by de brêge te kommen troch heftich Dútsk ferset. De jûns bombardearje de Dútsers Eindhoven.
Fuotbalferiening Burgum
Fuotbalferiening Burgum (VVB) is in fuotbalklup út Burgum.
Operaasje Market Garden
Ferrin
Op 20 septimber feroverje de alliearden de brêge by Nijmegen. Nei de ferovering fan de brêge wie der te min mankracht foar in troepeferpleatsing nei Arnhim. Yn Nijmegen waard doe ek noch fûl fochten. Yn Arnhim hienen de Britten by de brêge gjin munysje en wetter en fiedsel, dat sy koenen de brêge net lang hâlde. By Oosterbeek wienen noch mar 3000 man oer fan de yn totaal 10.000 parasjutisten, by de brêge fochten likernôch 500 man. Op 21 septimber wie it dien mei it lêste Britske ferset by de brêge en fuort dêrnei kamen Dútske fersterkingen om de twadde Britske oanfal op Arnhim te kearen. De Dútsers kamen lykwols net fierder as Elst, 5km súdlik fan de brêge by Arnhim. By Driel lâne it grutste part fan de Poalske parasjutisten, net minder as 41 fleantugen fleagen nei Ingelân werom sûnder de parasjutisten te droppen. Dit wie net om it minne waar, mar om de 100 Dútske fjochtfleantugen dy't de Poalske parasjutisten by it droppingspunt opwachten. Yn Oosterbook besochten de Dútsers om oarekant de Ryn lân te feroverjen mar dat slagge net. Dat hie te krijen mei de swiere artillery fan de Britske grûntroepen.
Fuotbalferiening Burgum
De earste fuotbalklup yn Burgum is oprjochte yn 1922 ûnder de namme BVV: Burgumer Fuotbal Ferieniging.
VV Bergum is oprjochte op 19 jannewaris 1931. Der waard doe spile efter in eardere pleats op Hillemawei 50. Yn de oarloch waard de âlde hurddraversbaan Keningslân oankocht en waard earst ien fjild oanlein. Letter kaam der noch in fjild by, de yngong lei doe oan de Bothenius Lohmanleane. Yn 1954 waarden der klaaihokken by makke. Yn 1989 waard it hiele kompleks fernijd.
It earste alvetal fan de klup spilet yn de Earste klasse snein (seizoen 2014/15).
It tenu is swarte broek mei wyt shirt.
Operaasje Market Garden
Ferrin
Op 22 septimber waard de grutte Dútske oanfal op de Britske Airbornes útsteld. Fuort foelen de Dútsers mei 2500 man de Poalen oan dy't dêr in dei earder dropt wienen. In Britsk ferkenningsûnderdiel fan it Britske 30e Legerkorps wist oer in omwei by Driel te kommen, wêrmei't de lêste ferbining lein wie. Der waard in plan makke om Oosterbeek te fersterkjen mei Poalske parasjutisten. Mar dy wienen drok yn 't gefjocht mei de Dútsers en hienen hast gjin boaten. Boppedat leinen de Dútsers op in hege igge wêrtroch se maklik op de Poalen sjitte koenen. Likernôch 50 stutsen mei rubberboaten de Ryn oer. thumb|Waalbrêge by Nijmegen. Neffens de boarnen soenen de Dútsers út Schijndel wei Veghel oanfalle, dêrop besletten de Amerikanen om de Dútsers yn Schijndel te ferslaan. De ferovering fan Schijndel rûn oer Heeswijk en Eerde en it doarp waard sûnder lijen beset. Wilens wienen de Dútsers mei in offensyf begûn út it easten wei nei Veghel. Wylst de Amerikanen Schijndel ynnamen heinen Dútske troepen de korridor by Eerde wer iepen en it doarp ferovere. Noardlik fan Veghel waard op 'e nij de Dútske korridor iepenbrutsen, pas nei 24 oer slagget it de alliearden om de alliearde korridor wer te iepenjen.
De jûn fan 24 septimber besochten de alliearden op 'e nij om de perimeter by Oosterbeek te fersterkjen mei in oanfal fan de 4th Dorsets, mar der wienen net folle dy't de perimeter hellen. By Veghel waard de alliearde korridor wer trochbrutsen. Dêrnei kaam it beslút fan de alliearden om harren troepen werom te lûken.
Op 25 septimber begûnen de tariedings om de parasjutisten út Oosterbeek te evakuearjen. Yn de nacht fan 25 op 26 septimber waarden sawat 2000 soldaten evakuearre. It Poalske 3e Parabataljon jout dekking oan de ôftocht mar foar in oantal Poalen binne der gjin boaten mear. De operaasje komt hjirmei ta in ein.
Gefolgen
Nei it mislearjen fan Market Garden moast de oerstek fan de Ryn útsteld wurde. Yn oktober foelen de alliearden oan by de Skelde-mûning, sadat frachtskippen de haven fan Antwerpen berikke koenen. Lykop mei dizze operaasje waard Operaasje Aintree útfierd om in brêge oer de Maas te feroverjen dy't noch yn hannen fan de Dútsers wie. De alliearden pasten nei Market Garden de plenning oan omdat de kriich net foar de kryst fan 1944 einigje soe. Troch Market Garden wie it front nei fierder nei it noarden ta opskood. Dêrmei waard de Ardennenregio ek in swak gebiet fan de alliearden, sa late dizze tebeksetter foar de alliearden direkt ta it Ardennenoffensyf. Troch de transportstaking koe it westen fan Nederlân net mear fan guod foarsjen wurde troch de Dútsers, sa koe it wêze dat de winter 1944/45 bekend waard as de hongerwinter wêrby 18.000 minsken stoaren troch de honger.
Provinsjale wei 392
De provinsjale wei 392 of N392 is in provinsjale wei tusken de N380 by Jobbegea Skuorregea en de A32 by Akkrum. Tusken Aldeboarn en Akkrum rint de wei bylâns de Boarn. By De Tynje is in oansluting op de A7, nei It Hearrenfean en Drachten.
Timmy Turner
Timmy Turner, folút Timothy Tiberius Turner is in haadpersoan út de tekenfilmsearje The Fairly OddParents fan telefyzjestjoerder Nickelodeon. Yn Nederlân wurdt de searje oer it generaal neisyngronisearre útstjoerd. De searje is betocht troch Butch Hartman, dy't ek de searje Danny Phantom betocht hat. It earste seizoen kaam yn Amearika op 'e tillefyzje yn 2001.
Provinsjale wei 392
De wei is útfierd as twastripe-gebietsûntslutingswei, dêr't in maksimumfaasje fan 80 km/o jildt. Yn de gemeente It Hearrenfean hjit de wei Gordyksterwei, yn de gemeente Opsterlân Nijewei, Badwei, Koaibosk, Brêgeleane, De Rakken en Warrewei. Yn de gemeente Boarnsterhim hjit de wei Easterboarn, Braksdyk, Súdkant en Boarnsterdyk.
400px|thumb|left|Detailkaart fan it trajekt
Dying Fetus
Dying Fetus is in Amerikaanske metalband oprjochte yn 1991 yn Baltimore troch John Gallagher, Jason Netherton en Nick Speleos. Gallagher is noch it iennichste orizjinele bandlid. De band brocht yn 1996 syn debútalbum Purification Through Violence út. De teksten fan de band gean benammen oer it okkulte, polityk maatskippij en geweld. Dying Fetus hat acht studio-albums en ien live-album útbrocht.
Fiifgea
It wurd Fiifgea, of soms ek fyfgea, betsjut eins net mear as de fiif geaen. Mar der binne ferskate gebieten dy't sa oantsjut binne of wurde:
Balinge
thumb|right|250px|Lizzing fan Balinge yn Middel-Drinte thumb|right|250px|In nammeboerd fan Balinge Balinge ( Drintsk:Baoling ) is in iesbuorskip yn de gemeente Midden-Drinte (oant 1998 Westerbork, oant 2000 Middenveld ) súdlik fan Westerbork en eastlik fan Wijster; fanâlds mienskiplike ies en griengrûnen nei it noardliker lizzende Garminge: Garminger- en Balingeres en Garminger- en Balingerstikken. Súdeastlik fan it doarp leit it Balingerfjild (boulân), 2 km fierder nei it suden it Balingersân (heide, sânferstowing) en 6 km súdliker it doarp Nij-Balinge.
Boarnen neame: yn 1381-1383 Balinghe en Bolingen, en letter Baelinghe, Ballinge, Baallinge en Baalinge. De betsjutting fan de namme is: by de lju fan de persoan Bale of Balle, dy't fan Baldo komme, de dappere, de moedige. De skaainamme komt foar yn 1437 en 1438 as (Otto) Balinghe resp. (Otto) Balynghe.
List fan planetoïden 42601-42700
Dit is in list fan planetoïden 42601-42700.
Nasjonale Bibleteek fan Azerbeidzjan
De Nasjonale Bibleteek fan Azerbeidzjan (Azerbeidzjaansk: Azərbaycan Milli Kitabxanası) is de nasjonale bibleteek fan Azerbeidzjan, oprjochte yn 1922, dy't fungearret as in steatsargyf. Dêr wurde twa eksimplaren fan alle yn Azerbeidzjan útjûne boeken en tydskriften (en ek in protte bûtenlânske) opslein. Datoangeande ferfollet de Nasjonale Bibleteek fan Azerbeidzjan deselde funksje as dy't yn Nederlân de Keninklike Bibleteek yn De Haach hat en yn Fryslân Tresoar. De bibleteek stiet yn de Azerbeidzjaanske haadstêd Bakû en hat mear as 4,5 miljoen boeken.
De bibleteek is nei de Azerbeidzjaanske skriuwer en filosoof Mirzə Fətəli Axundov ferneamd.
Pijnenburg (lângoed)
Pijnenburg is in bûtenpleats dy't foar it grutste part ta de gemeente Baarn en foar in lytser part ta Soest yn de provinsje Utert heart. It leit oan de N234 tusken Soestdijk en Bilthoven. By fersin is tsientallen jierren lyn in stik boskgebiet yn Leech Hees (gemeente Soest) oantsjutten as Pijnenburg. Under ynfloed fan de histoaryske Feriening Soest is dy namme yn 2005 feroare yn "Laag Hees". Foarhinne wie in grut diel fan dit gebiet yn hannen fan de famylje Insinger, dy't it hiele besit Pijnenburg neamde. No is noch mar in lyts rântsje Soest yn hannen fan de Insingers. De bosken fan Leech Hees binne eigendom fan Natoermonuminten, Fortis en in tal oare partikuliere eigeners. It lângoed leit, lykas Lage Vuursche yn de Leechte fan Pijnenburg. Dat leger lizzende part is ûnderdiel fan de streek fan de Utertske Heuvelrêch mar leger en wieter. It lângoed grinzet oan Soestdyk en bestiet út trije boskwachterijen: ’t Hooge Erf, Kievitsdal en De Brandenburg.
Grinslânsk-Eastfryske dialekten
right|400px|thumb|Grinslânsk-Eastfryske dialekten De Grinslânsk-Eastfryske dialekten binne in groep Friso-Saksyske fariëteiten dy't tegearre it Grinslânsk-Eastfrysk foarmje. Se wurde ek wol apart sjoen as Grinslânsk en Eastfrysk, wêrby't de grins tusken Nederlân en Dútslân (Grinslân en East-Fryslân) as taalgrins sjoen wurdt. Soks is net sa om't it dialekt oer de grins yn hast ûnferoare foarm trochgiet. De yndieling fan de dialekten stiet hjirûnder fermelden, wêrby't de nûmers ferwize nei de nûmers op it kaartsje.
Eastfrysk
Somtiids wurdt it Harlingerlânsk ek ta it Eastfrysk rekene, mar dat hat net folle de Fryske Substraat. Sa wurdt der yn it Eastfrysk sein proten (sprutsen) en yn it Harlingerlânsk snacken ,krekt as yn oare Platdútske dialekten.
It Aldamtsk en it Reiderlânsk wurde ek wol gauris as ien dialekt sjoen, it Aldambtsk-Reiderlânsk, om't der net folle ferskil tusken bestiet. Inkeld de lienwurden foarmje in ferskil; yn it Aldamtsk wurde in protte Nederlânske lienwurden brûkt wylst dat yn it Reiderlânsk, Dútske lienwurden binne. It grutte ferskil sit him foaral yn de skriuwwize, want de útspraak is itselde.
Nicolaus Copernicus
thumb|Nikolaus Kopernikus, kopergavuere út 1597 fan [[Robert Boissard (1579–1601)]] right|200px thumb|right|200px|Thorn. Nicolaus Copernicus (Nedersaksysk: Koppernigk, Kopernik; Poalsk: Mikołaj Kopernik) (19 febrewaris 1473, Thorn – 24 maaie 1543, Frauenburg) wie in belangryk wiskundige, dokter, jurist en stjerrekundige dy't bekend wurden is troch syn ideeën oer de struktuer fan it sinnestelsel. Dizze gedachten betsjutten in omkear yn it wittenskiplik tinken fan syn tiid en yn ús wrâldbyld, de Copernicaanske revolúsje.
Berte
Copernicus waard berne as Koppernigk yn Thorn (Toruń) yn West-Prúsen, destiids krekt as no ûnder Poalsk gesach. Lykas wenst wie yn in tiid dat publisearre waard yn it Latyn, neamde er himsels mei in ferlatynske foarm fan syn namme: Nicolaus Copernicus.
Wrâldbyld
Copernicus studearre teology en astronomy oan de universiteiten fan Krakau, Bologna en Padua. Hy wie dêrom nei alle gedachten ek op 'e hichte fan it idee fan Aristarchus dat de sinne, en net de ierde, it middelpunt fan it hielal foarmet. Copernicus wurdt beskôge as de grûnlizzer fan de heliosintryske teory, dy't stelt dat de sinne yn it midden fan it sinnestelsel stiet en dat de planeten dêr omhinne draaie. Dit yn tsjinstelling ta it destiids wenstige geosintryske wrâldbyld, dêr't de Ierde en de mins achte waarden it sintrum fan it hielal te foarmjen. Wol bleau Copernicus by it idee fan Klaudius Ptolemaeus dat de planeten ienpearige bewegings makken en ek hie dit model noch inkele tsientallen episykels, korrektive helpsirkels om de baan fan de planeten klopjend te krijen.
Nicolaus Copernicus gie der ek fan út dat alle oare stjerren op deselde ôfstân fan de Ierde stienen as de sinne, mar wol fier bûten de baan fan de planeet Saturnus. Hy skreau al syn ideeën yn 1530 op yn in grut wurk, De Revolutionibus Orbium Coelestium (Oer de omdraaings fan de himellichems).
Publikaasje
Hy publisearre dizze teory, dy't yn tsjinspraak wie mei de doetiidske lear fan de Roomsk-Katolike Tsjerke, pas oan 'e ein fan syn libben yn 1543. Op Copernicus syn stjerbêd waard him it earste eksimplaar fan syn boek oerhannige. Doe die lykwols bliken dat de útjouwer der in foaropwurd oan tafoege hie, dêr't yn stie dat it heliosintryske wrâldbyld foaral sjoen wurde moast as in wiskundich model en net as de realiteit.
De Roomsk-katolike tsjerke naam gjin stelling yn foar of tsjin Copernicus, omdat syn teory net as gefaarlik beskôge waard omdat de troch him oanfierde arguminten lang net oertsjûgjend wiene; de persizens fan syn teory koe doe ek noch gjin sprekken lije. Opposysje fan tsjerklike side tsjin Copernicus syn teory kaam earst doe't protestantske teologen dy teory net yn oerienstimming fûnen mei de bibel. Earst doe't Galileo Galileï de tinkbylden fan Copernicus ûnderboude en fersprate, waard it wurk fan Copernicus ek troch de Roomsk-katolike tsjerke op 'e Index librorum prohibitorum, de list fan ferbeane boeken, fan 1616 set. It boek waard yn 1758 wer fan de list ôf helle neidat der in pear korreksjes op oangebracht wiene. Galilei rekke oars wol slim yn konflikt mei de tsjerke. Hy waard yn de ban dien en krige de lêste tsien jier fan syn libben hûsarrest oplein troch Paus Urbanus VIII.
Dea
thumb|Copernicus stânbyld by de yngong fan it kastiel te Olsztyn. Copernicus stoar yn 1543 yn Frauenburg (it tsjintwurdige Frombork yn Poalen) yn it Ermland en waard dêr yn de katedraal begroeven. Tsjintwurdich is der yn 'e katedraal en de bygebouwen in museum oer Copernicus.
672
Foarfallen
thumb|right|170px|De kroan fan Recdeswinth
673
thumb|right|220px|De oarkunde fan Klotilde
Plasse
De plasse of skedel is in hiel ferskaat oan bonkestruktueren, dy't tegearre dat part fan it skelet foarmje dy't foarm jout oan de holle fan in minske of oan de kop fan in dier. De foarnaamste funksje fan de plasse is beskerming jaan oan de harsens.
De minsklike plasse
De minsklike plasse bestiet út 22 bonken en dêrtroch it meast útwreide diel fan de skelet.
De ferskate bonken fan de minsklike plasse: